་ན་ཀོ། །དེ་ལ་འདིར་འཁོར་
བའི་ངང་ཚུལ་ལྕགས་ཁང་མེ་འབར་བ་ལྟར་མཐོང་ནས།
དབེན་པའི་རི་སུལ་དུ་
དྲང་སྲོང་གི་སྤྱོད་ཚུལ་གྱིས་བཞུགས་པ་རྣམས་ཀྱིས་ཇི་ལྟར་བྱ་བའི་རིམ་པ་ནི། སོ་
ཐར་བྱང་སེམས་རིག་འཛིན་གསུམ་གྱི་སྡོམ་པ་རྣམ་པར་དག་པ་བླངས་ཏེ། ཉེས་
པས་མ་གོས་པར་བླང་དོར་ཚུལ་བཞིན་དུ་བྱེད་པ་ལས་ལྷག་པ་མ་མཆིས་མོད། འོན་
ཀྱང་ཉམས་ལེན་དེ་ལྟར་བྱེད་པའི་མཐུན་འགྱུར་འགའ་ཞིག་ཁྲིམས་སུ་བཅའ་བ་ནི།
དེ་ཡང་འོ་སྐོལ་གྱིས། རྙེད་པར་དཀའ་བའི་དལ་འབྱོར་གྱི་མི་ལུས་ཐོབ།
དཀའ་བ་རྒྱལ་བའི་བསྟན་པ་རིན་པོ་ཆེ་དང་མཇལ། དགེ་བའི་བཤེས་གཉེན་གྱིས་
ཟིན། ཀུན་བྱང་གི་ཉེས་དམིགས་དང་ཕན་ཡོན་རིག་ནས། རང་ཡུལ། ཉེ་དུ།
དགོན་གནས། གྲོགས་མཆེད་དང་བཅས་པ་དོར་ནས། དབེན་པ་བསྟེན་པར་དམ་
བཅའ་བ་ཡིན་པས། སྲོག་ལ་བབ་ཀྱང་དམ་བཅའ་མཐར་ཐོན་བྱེད་དགོས་ཏེ།
643

འཕགས་མཆོག་ཀླུ་སྒྲུབ་ཀྱིས། དམ་པ་ཁས་འཆེ་མང་པོ་མི་བྱེད་ཅིང་། །གལ་
ཏེ་དཀའ་བ་ཁས་ནི་བླངས་གྱུར་ན། །རྡོ་ལ་རི་མོ་བྲིས་པ་ཇི་བཞིན་དུ། །ཤི་ཡང་
གཞན་དུ་བྱེད་པ་མེད་པར་འགྱུར། ཅེས་དང༌། མགོན་པོ་ཞི་བ་ལྷས་ཀྱང་། དང་པོ་
འབྱོར་པ་རྟགས་ནས་ནི། །བརྩམ་མམ་ཡང་ན་མི་བརྩམ་བྱའི། །མ་བརྩམས་པ་ནི་
མཆོག་ཡིན་གྱི། །བརྩམས་ནས་ལྡོག་པར་མི་བྱའོ། །ཞེས་གསུངས་པ་ལྟར་རོ། །དེ་
ལྟར་དམ་བཅའ་མཐར་ཕྱིན་པར་བྱས་པའི་རྐྱེན་གྱིས་ཤི་ནའང་འགྱོད་པར་མི་བྱ་སྟེ།
ཇི་སྐད་དུ། རི་ཁྲོད་འདི་རུ་འཆི་ནུས་ན། །རྣལ་འབྱོར་བསམ་པ་རྫོགས་པ་
ཡིན། ཞེས་པ་ལྟར། བློ་ཕུགས་ཆོས་ལ་གཏད། ཆོས་ཕུགས་སྦྲང་ལ་གཏད། སྦྲང་
ཕུགས་ཤི་ལ་གཏད་པ་ཞིག་དགོས། རི་ཁྲོད་དུ་འདུག་ནས་ནི་ཆོས་བརྒྱད་ཀྱིས་ཀུན་
ནས་བསླངས་པའི་རྣམ་གཡེངས་དང་འདུ་འཛི་ལ་དགྲ་བོའི་གཙོ་བོར་ལྟ། ཐ་ན་ལེ་
ལོ་དང་། སྙོམས་ལས་ཀྱིས་སྒོ་གསུམ་རང་དགར་འདུག་ནའང་། ཀྱེ་མ་བདག་དགེ་
བ་ལ་བརྩོན་པར་མི་བྱེད་ན། དབེན་པར་སྡོད་པའི་རི་དྭགས་དང་གཅན་གཟན་
རྣམས་དང་ཁྱད་པར་ཅི་ཡོད། རི་ཁྲོད་བསྟེན་པ་དོན་མེད་དོ་སྙམ་དུ་སེམས་དགོས་
ཏེ། མཁས་གྲུབ་ཐམས་ཅད་མཁྱེན་པར། རང་ཡུལ་ཉེ་དུ་ལོངས་སྤྱོད་ཀུན་བོར་
།རྩེ་གཅིག་དམ་ཆོས་སྒྲུབ་པར་དམ་བཅས་ཏེ། །གཞན་གྱི་ཡུལ་དུ་རྣམ་
གཡེངས་འདུ་འཛི་ཡིས། ། །དལ་འབྱོར་དོན་མེད་བྱེད་པ་སྨྱོན་པ་ཡིན། ཞེས་གསུངས་
པ་ལྟར་རོ། །དེ་བཞིན་དུ་བྱིང་རྨུགས་དང་འདྲེས་པའི་ཡིད་བྱེད་བཀག་པའི་བསམ་
གཏན་བསྒོམ་པ་ལ་གཅིག་དྲིལ་བྱེད་པ་དང་། བཟང་འདོད་དང་། གྲགས་འདོད་
དང་། འགྲན་འདོད་ཀྱིས་རི་ལ་གནས་བཅས་ཏེ། འདོད་ཞེན་གྱི་འཁྲི་བ་མཆོད་
པས། ཡང་གྲོང་ཆོག་རྒྱུ་བ་སོགས་བྱེད་པ་ནི་ཤིན་ཏུ་མི་རུང་སྟེ།
ནས།
ཆོས་རྗེ་ས་པཎ་གྱིས། དམ་པའི་གདམས་པས་སྦོས་པ་མཆོད་པར། །ཞི་
གནས་བྱིད་པོ་ཞིག་ལ་སེམས་བཟུང་ནས། །གཏི་མུག་མུན་པ་ཡང་ཡང་སྤེལ་བྱེད་པ།།
ཕྱི་བ་ཚང་དུ་ཉལ་བའི་སྒོམ་ཆེན་ཡིན། །དད་དང་འདུན་པས་སེམས་རྒྱུད་མ་ཐུལ་
644

བར། །འགྲན་འདོད་དབེན་པའི་རི་ལ་གནས་བཅས་ཏེ། །འདོད་ཡོན་དགོས་དགུ་
རྟག་ཏུ་ཡིད་བྱེད་པ། །གཅན་གཟན་རི་ལ་ཉལ་བའི་སྒོམ་ཆེན་ཡིན། །ཐར་པའི་ལམ་
སྟོར་ཉེས་པ་ཀུན་སྤེལ་ནས། །བཟང་འདོད་རི་བྲག་གནས་པས་དུས་འདས་ཏེ། ། དེ་
རྗེས་ཡོན་བདག་ཕོ་མོའི་གྲོང་ཆོག་མཁན། །ཝ་འདྲ་ལུང་སྟོང་འགྲིམ་པའི་སྒོམ་ཆེན་
ཡིན། །ཆོས་བརྒྱད་འདོད་པ་རྩྭ་ཡི་མེ་བཞིན་འབར། །ཁ་ཕྱིར་ཀུན་ཏུ་རྒྱུ་བའི་བརྩོན་
འགྲུས་ཅན། །ལོག་པའི་འཚོ་བས་རྟག་ཏུ་འཚོ་བྱེད་པ། །ཁྱི་རྐུན་གྲོང་མཐའ་ཉུལ་
བའི་སྒོམ་ཆེན་ཡིན། །རྒྱལ་པོ་ངན་པའི་ཚུལ་འཛིན་དུར་སྨིག་ཅན། །ཆགས་སྡང་
མཚོན་སྦྱོར་དུ་མའི་འཁོར་གྱིས་བསྐོར། །མི་དགེའི་འཕྲིན་ལས་ཕྱོགས་བཅུར་སྤེལ་
བྱེད་པ། །ངན་སོང་གནས་གསུམ་སྤེལ་བའི་སྒོམ་ཆེན་ཡིན། །
ཞེས་སྒོམ་ཆེན་ཐ་མའི་མཚན་ཉིད་གསུངས་པ་དེ་དག་གིས་རང་རྒྱུད་ལ་ཅུང་་
ཟད་ཀྱང་མ་གོས་པར་བྱེད་པ་གནད་དུ་ཆེ། དབེན་པར་འདུག་ནས་ནི། ཚེ་འདིའི་
རྙེད་བཀུར་གྲགས་པ་སོགས་སྐད་ཅིག་ཀྱང་དོན་དུ་མི་གཉེར་བར། འཕགས་པའི་
རིགས་བཞི་ལ་གནས་བཅས་ཏེ། གསོག་རུམ་མངོན་མཚན་ཅན་གྱི་རྩོལ་སྒྲུབ་སོགས་
གཏན་མི་བྱེད་པ་ཞིག་དགོས་ཏེ། མདོ་ལས། ལྟོ་འགྲངས་ཙམ་གྱི་བསོད་སྙོམས་ནི། །
སླངས་ནས་སང་གིར་མི་བྱེད་པ། །དེ་ལྟ་བུ་ནི་དགེ་སྦྱོང་ཡིན། ཞེས་གསུངས་ཤིང༌།
གླེགས་བམ་རིན་པོ་ཆེར་ཡང༌། འཕྲལ་ལ་ཟས་འཚོལ་བྱ་དང་འདྲ། །ཀག་སྟེ་ལངས་
པས་གཞི་རྫོགས་པ། །ཞེས་གསུངས་པ་འདྲ་བ་ཞིག་བྱ་འཚལ། དེ་བཞིན་དུ།
མགོན་པོ་ཞི་བ་ལྷས་ཀྱང་། ལྷུང་བཟེད་ལ་སོགས་ཉི་ཚེ་དང་། ། ཀུན་ལ་མི་མཁོའི་
གོས་འཆང་ཞིང་། །ལུས་འདི་སྦ་བ་མ་བྱས་ཀྱང༌། །འཇིགས་མེད་གནས་པར་ནམ་
ཞིག་འགྱུར། །ཅེས་གསུངས་པ་ལྟར་བྱ། དེ་ལྟ་བུའི་ཚུལ་གྱིས་ཆོས་གཙོ་བོར་བྱས་ན།
བདག་ཅག་གི་སྟོན་པ་ཐུགས་རྗེ་ཅན་དེའི་སྔོན་གྱི་སྨོན་ལམ་གྱིས་འོ་བརྒྱལ་མི་དགོས་
ཏེ། ཁྱིམ་པའི་སྐྱེ་བོ་ཐམས་ཅད་དག །སེན་མོའི་སྟེང་དུ་ཞིང་རྨོད་ཀྱང་། །ང་ཡི་
རབ་ཏུ་བྱུང་བ་རྣམས། །འཚོ་བས་འཕོངས་པར་མི་འགྱུར་རོ། །ཞེས་གསུངས་ཤིང༌།
645

ཁ་རག་སྒོམ་ཆུང་པས་ཀྱང་། སོ་ནམ་མ་བྱས་ཡོ་བྱད་མ་བསགས་ཀྱང་། །
སྒོམ་ཆེན་འཁྱགས་སམ་ལྟོགས་ནས་ཤི་བ་དག
།སྔོན་ཆད་མཐོང་ཞིང་ཐོས་པ་མ་
བྱུང་སྟེ། །མ་འོངས་པ་ནའང་འབྱུང་བར་མི་འགྱུར་རོ། །ཞེས་གསུངས་པའི་ཕྱིར་རོ།
དེའི་ཕྱིར་དབུལ་པོ་ངེས་པ་བཞིན་དུ་འདོད་པ་ཆུང་ཞིང་ཆོག་ཤེས་ཀྱི་བདུད་རྩིས་་་་་
འཚོ་བ་ཞིག་དགོས་ཏེ། མགོན་པོ་གླུའི་ཞལ་སྔ་ནས་ཀྱིས། ནོར་རྣམས་ཀུན་གྱི་ནང་
ན་ཆོག་ཤེས་པ། །རབ་མཆོག་ལགས་པར་ལྷ་མིའི་སྟོན་པས་གསུངས། །ཀུན་ཏུ་ཆོག་
ཤེས་མཛོད་ཅིག་ཆོག་མ ཁྱེན་ནོ། །ནོར་མི་བདོག་ཀྱང་ཡང་དག་འབྱོར་པ་ལགས།
ཞེས་གསུངས་པས་སོ། །དེ་ལྟ་བུའི་བསམ་སྦྱོར་སྐྱེ་བ་དང་། བརྟན་པ་དང་། མཐར་
ཕྱིན་པ་ལ་ནི། སློབ་དཔོན་དཔའ་བོས། ལྷ་དབང་དག་དང་འཁོར་ལོས་སྒྱུར་བ་ཡི། །
འབྱོར་བ་དམ་པ་ཕུན་སུམ་ཚོགས་པ་ལའང་། །འདོད་པའི་རང་བཞིན་མི་གཙང་བ་
བཞིན་དུ། །ཡིད་ལ་འདོད་པ་ཏིལ་ཙམ་མེད་པར་ཤོག །ལྕགས་ཀྱི་ཁང་པ་འབར་བ་
འདྲ་བ་ཡི། །སྲིད་པར་རྒྱུ་ལ་ནམ་ཡང་དགའ་མ་གྱུར། ཅེས་པ་དང༌། རྗེ་ཐམས་
ཅད་མཁྱེན་པས་ཀྱང་། བདེ་མེད་སྡུག་བསྔལ་བརྒྱ་ཡིས་གཙེས་པ་ཡི། །སྲིད་པའི་
ཕུན་ཚོགས་ཡིད་ལ་དྲན་ཙམ་གྱིས། །ལྕགས་ཁང་འབར་བའི་ནང་དུ་ཚུད་པ་བཞིན། །
ཡིད་ལ་འདོད་པ་ཏིལ་ཙམ་མེད་པར་ཤོག
པ་སྐྱེས་པ་ཞིག་དགོས། དེ་འདྲ་བའི་བསམ་པ་སྒྲུབ་པ་ལ་ནི།
།ཅེས་གསུངས་པ་དང་འདྲ་བའི་བསམ་
ཇི་སྐད་དུ། དལ་བའི་རྟེན་འདི་ཡིད་བཞིན་ནོར་ལས་ལྷག །འདི་འདྲ་རྙེད་
པ་ད་རེས་ཙམ་ཞིག་ཡིན། །རྙེད་དཀའ་འཇིག་སླ་ནམ་མཁའི་གློག་དང་འདྲ། །ཚུལ་
འདི་བསམས་ནས་འཇིག་རྟེན་བྱ་བ་ཀུན། །སྦུན་པ་འཕྱར་བ་བཞིན་དུ་རྟོགས་གྱུར་
ནས། །ཉིན་མཚན་ཀུན་ཏུ་སྙིང་པོ་ལེན་པ་དགོས། ཞེས་གསུངས་པ་ལྟར། དལ་
འབྱོར་དོན་ཆེ། རྙེད་དཀའ། འཆི་བ་མི་རྟག་པ། ངན་འགྲོའི་སྡུག་བསྔལ། ལས་
འབྲས་ལ་ཡིད་ཆེས་ཀྱི་དད་པས་ལྕག་ཡང་ཡང་འདེབས་པ་ཞིག་མ་བྱུང་ན།
འདིའི་སྣང་བ་ཤུགས་དྲག །འཁྲི་མཁས་པས། དགེ་སྦྱོར་ཅི་འདྲ་ཞིག་བྱེད་ལོ་བྱས་
ཚེ་
646

ཀྱང་གནད་དུ་མི་འགྲོ་ཞིང་སྒྲུབ་པ་མཐར་མི་ཐོན་པས། བཞི་བརྒྱ་པར། མཁས་པ་
རྣམས་ལ་མཐོ་རིས་ཀྱང་། །དམྱལ་བ་དང་མཚུངས་འཇིགས་བསྐྱེད་འགྱུར།
གསུངས་པ་ལྟ་བུའི་བསམ་པ་ཅི་སྐྱེ་བྱ། ཆགས་སྡང་ངན་པའི་སྤྲིན་གྱིས་བསྒྲིབས་ན་
ཕན་བདེའི་ཉི་མ་མི་འཆར་བས། རང་གཅེས་འཛིན་ལ་དགྲར་བལྟས་ཏེ། རང་རྒྱུད་
ཀྱི་ཐ་རྒོད་འདུལ་བ་ལ་གཅིག་དྲིལ་དུ་བྱེད་དགོས་ཏེ། རྒྱལ་སྲས་རིན་པོ་ཆེས།
འདུལ་རྒྱུའི་དགྲ་མེད་བསྐྱང་རྒྱུའི་གཉེན་མེད་ཅིང་།
།ཕར་ལྟོས་དཔོན་མེད་ཚུར་
ལྟོས་གཡོག་མེད་པའི། །དབེན་པའི་གནས་སུ་རང་སེམས་མི་འདུལ་ན། །ཁྱོད་ལ་བྱ་
རྒྱུ་ཅི་འདུག་མ་ཎི་པ། ཞེས་གསུངས་པའི་དོན་བཞིན་བྱེད། དེ་ཡང་དབེན་པར་
བདག་ཉིད་གཅིག་པུར་སྐྱེ་བོ་གཞན་གྱིས་མི་ཤེས་སྙམ་དུ་བག་མེད་པའི་སྤྱོད་པ་བྱེད་
པ་ལྟ་ཞོག །ལུང་མ་བསྟན་གྱི་ངང་ངུ་འང༌། སྒོ་གསུམ་གང་རུང་གནས་ན།
གིས་རང་ལ་ཁྲེལ་བདས་ཏེ།
ཀྱེ་མ་ལྷ་དང་བླ་མ་ཡེ་ཤེས་ཀྱི་གཟིགས་པ་སྒྲིབ་མེད་
མངའ་བ་རྣམས་ཀྱི་མདུན་དུ་ཁྱོད་ཁ་འདྲ་ཡོང་བ་སྙམ་དུ་བསམས་ཏེ། སྤྱོད་འཇུག་
ཏུ། སངས་རྒྱས་བྱང་ཆུབ་སེམས་དཔའ་རྣམས། །ཀུན་ཏུ་ཐོགས་མེད་གཟིགས་པར་
ལྡན། ། །དེ་དག་ཐམས་ཅད་སྤྱན་སྔ་ན། །རྟག་པར་བདག་ནི་གནས་སོ་ཞེས། །དེ་
ལྟར་བསམས་ནས་ངོ་ཚ་དང༌། །འཇིགས་དང་གུས་ལྡན་དེ་བཞིན་མནོས། །དེས་ན་
སངས་རྒྱས་རྗེས་དྲན་པའང༌། །དེ་ལ་ཡང་དང་ཡང་དུ་འབྱུང༌། ཞེས་གསུངས་པའི་
ཕྱིར་རོ། །
ཡང་། མཚན་དང་ལྟ་སྤྱོད་མཚུངས་པའི་གྲོགས་ཚངས་པ་མཚུངས་པར་སྤྱོད་
པ་སྡེར་ལོངས་པ་ཡོད་ན་ནི། ཕན་ཚུན་ཆགས་སྡང་འགྲན་སེམས་སྤངས་ཏེ། སོ་
སོའི་དགེ་སྦྱོར་གཙོ་བོ་ལ་མི་གནོད་པའི་ངོས་ནས། ལུང་དང་སྒྲུབ་པ་བསྟན་པའི་རྩ་
བ་ཡིན་པས། གཞི་གསུམ་གྱི་རྣམ་གཞག་ལས་མི་གཡེལ་བའི་ངང་ནས། སྤྱིའི་ཆོས་
མཐུན་གྱི་བྱ་བ་རྣམས་ཀྱང་སྤྱི་ཁྲིམས་བཞིན་བསྒྲུབ་དགོས། སྦྱོར་གྱི་སེམས་ཅན་
ཐམས་ཅད་ལ་སྟོན་པའི་འདུ་ཤེས་བསྐྱེད་ཅིང་། ཁྱད་པར་ཚངས་པ་མཚུངས་པར་
647

སྤྱོད་པ་ནང་ཕན་ཚུན་དུ་ཁྲོས་པའི་ཉེས་པ་ཤིན་ཏུ་ཆེ་བར་བསླབ་བཏུས་སུ་མདོ་་
དྲངས་པ་ལས་གསུངས་པས། དགེ་བའི་བཤེས་གཉེན་དུ་བསམས་ཏེ་དག་སྣང་སྦྱོང་།
རི་ཁྲོད་མཐུན་པའི་གྲོགས་དང་བཅས་པའི་གནས་དེར་དགེ་སྦྱོར་འཕེལ་ན། འཕོ་
སྐྱེས་མང་པོ་དགེ་སྦྱོར་གི་སང་ཡིན་པས་གཞི་བཟུང༌། ཡང་དགེ་སྦྱོར་མི་འཕེལ་ན།
པོ་ཏོ་བས། ཉི་ཟླ་བཞིན་དུ་ཀུན་ཏུ་རྒྱུ་བྱ། ཞེས་གསུངས་པ་བཞིན།
སྒོ་གསུམ་དགེ་བ་གང་འཕེལ་གྱི་དབེན་པ་ནས་དབེན་པར་ཆགས་པ་མེད་་་་་
པར་རྒྱུ། འགྲོ་འཆག་ཉལ་འདུག་སོགས་སྤྱོད་ལམ་ཐམས་ཅད་དུ་སྒོ་གསུམ་སྡོམ་པ་
གསུམ་གྱི་བཅས་མཚམས་ལས་སྐད་ཅིག་ཀྱང་མི་འགལ་བའི་དམ་པའི་རྣམ་ཐར་་་་་་་་
བསྐྱང་ཕྱིར། ། གནད་རྣམས་ཚང་བའི་ཐུན་དྲུག་དང༌། ཐུན་བཞིའི་རྣལ་འབྱོར་ལ་
བརྩོན་པ་བསྟེན་འཚལ། ་དག་གི་སྐབས་ཁ་ཏོན། བཟླས་བརྗོད། དཔྱད་འཇོག་
གི་བསམ་གཏན་ཅི་བྱེད་ཀྱང༌། སེམས་རྒྱ་ཡེངས་སུ་གཏན་ནས་མ་སོང་བ་ཞིག་ཅིས་
ཀྱང་གལ་ཆེ་སྟེ། སྤྱོད་འཇུག་ལས། བཟླས་བརྗོད་དང་ནི་དཀའ་ཐུབ་སོགས། །ཡུན་
རིང་དུས་སུ་སྤྱད་བྱས་ཀྱང་། །སེམས་གཞན་གཡེངས་པས་བྱས་པ་ནི། །དེ་ཉིད་རིག་
པས་དོན་མེད་གསུངས། ཞེས་པ་དང་། སེམས་ཀྱི་གླང་པོ་ཡན་བཏང་བས། །
མནར་མེད་གནོད་པ་བྱེད་པ་ལྟར། །གླང་ཆེན་མ་དུལ་མྱོས་པ་ཡིས། །འདི་ན་དེ་
འདྲའི་གནོད་མི་བྱེད། ཅེས་གསུངས་པ་ལྟར་རོ། །སེམས་གཞན་དུ་ཡེངས་མི་ཡེངས་
ཀྱང་དྲན་ཤེས་གཉིས། དེའི་ནང་ནས་ཀྱང་དྲན་པ་ལ་རག་ལས་ཏེ། མགོན་པོ་ཀླུ་
སྒྲུབ་ཀྱིས། དབང་ཕྱུག་ལུས་གཏོགས་དྲན་པ་བདེ་གཤེགས་ཀྱིས། །བགྲོད་པ་གཅིག་
པའི་ལམ་དུ་ཉེ་བར་བསྟན། །དེ་ནི་བསྒྲིམས་ནས་མངོན་པར་བསྲུང་བགྱི་སྟེ། །དྲན་
པ་ཉམས་པས་ཆོས་ཀུན་འཇིག་པར་འགྱུར། ཅེས་དང་།
སྤྱོད་འཇུག་ལས་ཀྱང་། ཀུན་ནས་དྲན་པའི་ཐག་པ་ཡིས། །སེམས་ཀྱི་གླང་
ཆེན་དམ་བཏགས་ན། །འཇིགས་པ་ཐམས་ཅད་མེད་འགྱུར་ཞིང་། །དགེ་བ་ཐམས་
ཅད་ལག་ཏུ་འོང་། ཞེས་གསུངས་སོ། །དེ་ལྟ་བུའི་དྲན་པ་བརྗེད་མེད་དུ་བྱུང་ན་
648

ཤེས་བཞིན་འབད་མེད་དུ་ཡོང་སྟེ། དེ་ཉིད་ལས། གང་ཚེ་དྲན་པ་ཡིད་སྒོ་ནས། །
བསྲུང་བའི་དོན་དུ་གནས་གྱུར་པ། །དེ་ཚེ་ཤེས་བཞིན་འོང་འགྱུར་ཏེ། ཞེས་སོ། །དེ་
འདྲའི་ཤེས་བཞིན་གོང་འཕེལ་དུ་བྱེད་ཚུལ་ཡང་།
ལུས་དང་སེམས་ཀྱི་གནས་སྐབས་
ལ། །ཡང་དང་ཡང་དུ་བརྟག་བྱ་བ། །དེ་དེ་ཁོ་ན་མདོར་ན་ནི། །ཤེས་བཞིན་བསྲུང་
བའི་མཚན་ཉིད་དོ། །ཞེས་གསུངས་པ་ལྟར་རོ། །
དེ་ཡང་དབེན་པར་བསྒྲུབ་པ་ལྷུར་བྱེད་པ་དེའི་ཚེ་ནི། ཐེག་པ་ཆེན་པོ་མདོ་
སྔགས་ཀྱི་ཆོས་ཟབ་མོ་ཅི་འདྲ་ཞིག་ཉམས་སུ་ལེན་རྒྱུ་ཡོད་ནའང་། སྒྲུབ་པ་པོ་བདག་
ཉིད་ཐེག་ཆེན་པར་ཚུད་པ་ཞིག་མ་བྱུང་ན། ཐམས་ཅད་མཁྱེན་པ་ཐོབ་པའི་སྐབས་
མེད་ཅིང༌། དེ་བཞིན་དུ་ངེས་འབྱུང་དང༌། བདག་མེད་རྟོགས་པ་ཐུན་མོང་མ་ཡིན་
པའི་ལྟ་བ་མེད་ན། ཐར་པ་ཙམ་ཡང་མི་ཐོབ་པས། དམིགས་པ་ལྟར་སྣང་ཞིག་ལ་ཚེ་
དྲིལ་བ་མ་ཡིན་པར། ལམ་གྱི་གནད་འདུས་པའི་ཉམས་ལེན་ལ་འབད་པར་འཚལ་
ལོ།
།
དེ་ཡང་སྙིང་པོ་དྲིལ་ན། བདག་མེད་ལ་བདག་ཏུ་བཟུང་བ་ལ་བརྟེན་པའི་སྒྱུ་
དེའི་
མས་རྨོངས་པར་བྱས་པས་སྨྱོན་པའི་སྤྱོད་པ་བྱེད་པ་ལྟ་བུའི་ལས་བསགས།
དབང་གིས་ཁམས་གསུམ་གྱི་བརྩོན་ཁང་ཆེན་པོར་འདུ་བྱེད་ཀྱི་རང་བཞིན་གྱི་སྡུག་་་
བསྔལ་གྱི་ཕུང་པོ་འབྲས་དང་ཟུག་རྔུ་ལྟ་བུ་མགལ་མེའི་འཁོར་ལོ་དང་མཚུངས་པ་་་་་
རྒྱུན་ཆད་མེད་པར་འཁོར་བ་ལ། སྐྱུགས་ནད་ཅན་གྱིས་ཟས་མཐོང་བ་འདྲ་བའི་བློ་
བསྐྱེད། དེ་རྗེས་ཇོ་བོ་ཆེན་པོས། རང་རྒྱུད་རྟོགས་པའི་སྡུག་བསྔལ་གྱིས། །གང་
ཞིག་གཞན་གྱི་སྡུག་བསྔལ་ཀུན། །ཡང་དག་ཟད་པར་ཀུན་ནས་འདོད། །སྐྱེས་བུ་དེ་
ནི་མཆོག་ཡིན་ནོ། །ཞེས་གསུངས་པ་བཞིན། རང་དང་འདྲ་བར་སྡུག་བསྔལ་གྱིས་
མནར་བའི་འགྲོ་བ་ཐམས་ཅད་དྲིན་